tomron87/hebrew-wikipedia-sentences-corpus huggingface dataset:
יסמין ההמומה ניגשת לקלל את איישה ובתגובה איישה מותחת חזק את תחתוניה ומבריחה אותה משם.
היא לא מופיעה בעונה שנייה כשנאמר שאולי היא בצרפת.
איישה לא סולחת לה עוד ואומרת שעדיף שתישאר שם.
בעונה שלוש היא חוזרת מצרפת ומגלה שהמקום השתנה מאוד, אך שמחה שאיישה לא תחזור.
במהלך הלימודים היא מפגינה רחמים על דמיטרי ונקשרת אליו, דבר הממשיך גם בעונה הבאה.
מון (מגולמת בידי האנה קפל): מון היא חברתה של יסמין ושל סאם והיא בחורה אופנתית ומקובלת חברתית.
בתחילה היא לועגת לבחורות כמו איישה אך בהמשך היא מתנצלת על דרכה ונוטשת את יסמין.
בטורניר היא מעודדת את "הוק" לצד דמיטרי.
ואולם בעוד "הוק" נמשך אליה היא עוזבת אותו לאחר שהוא הופך לבריון בקניון, אחרי שרדף את דמיטרי.
מון עורכת מסיבה להשכנת שלום בין הבחורים של ארגוני הקראטה השונים ומופיעה יוצאת עם חברה חדשה בשם פייפר, דבר המאכזב מאוד את "הוק".
היא מנסה לבלום את המהומות בפתיחת שנת הלימודים אך כמעט נפגעת ובורחת מהמקום.
לאחר מכן מעודדת צעירים להימנע מאלימות ועוזרת להרוויח כסף למען הניתוח של מיגל.
היא גם חוברת מחדש ליסמין שחזרה.
בעונה הבאה היא עוזרת לג'וני להביא את פייפר (ממנה כבר נפרדה) ל"ניבי העיט", אך בפועל פייפר חוברת לקוברה קאי.
לואי לרוסו ג'וניור (מגולם בידי בראט ארנסט): לואי הוא בן דודו של דניאל ובנו של דוד לואי.
בהשפעת אמו של דניאל הוא מתקרב לסוכנות הביטוח של דניאל אך הוא עורך שם צרות ודברים שהוא לא מוסמך אליהם.
הוא מנהל מספר תעלולים המעצבנים את דניאל ואת רובי אך הוא עובר את הגבול כששולח על דעת עצמו אופנועי חבלה שיפרקו את מכוניתו של ג'וני לורנס, עקב שנחשד שהרס שלטי חברה.
ג'וני משתלט עליו כשהאוטו שלו נשרף ופונה עצבני למשרדי לרוסו אך דניאל מרגיע אותו ברכישת אוטו חדש וגם מפטר את בן דודו.
לאחר שהוא עזר לסאם שנפצעה בתקרית, דניאל מחזיר אותו לעבודה, שם מתברר שלואי קיבל מידע חשוב מאנוש על טום קול.
בהמשך הוא נקלע בבר לקטטה עם אנושו, לאחר שאנוש יצא בלי להודיע לו עם אחותו.
עם זאת הם משלימים במהירות.
ברקס (מגולם בידי בו מיטשל): ברקס הוא חברו הטוב של קיילר והוא גבר ג'ינג'י שמנמן העוזר לקיילר להרביץ לבחורים כמו מיגל ודמיטרי.
עם זאת לאחר שמיגל מביס אותם הם מתרחקים מהחבורה.
הוא חוזר בעונה שלוש לקוברה קאי, לפי בקשתו של כריס.
בארגון הוא נלחם נגד "הוק" אך לא מודע לכוחו של "הוק" שפוגע ופוצע אותו קשה על המזרן עד שהוא מובס.
בארט (מגולם בידי אוון מורגן): בארט הוא תלמיד מתחיל קטן ממדים בקוברה קאי.
למרות קטנותו הוא בעל אופי מתפרץ ולעיתים נלחץ קשה.
בטורניר הוא נכשל בידי בחור גדול יותר בשלב מוקדם אך נאמר שהיה גיבור באופן יחסי לגודלו.
הוא מופיע גם במסיבה שאיישה ארגנה וסאם ורובי מופתעים לגלות אותו שם.
בעונה שנייה הוא נלחם בבחור צעיר אחר, נתנאל שערק לארגון "מיאגי דו" אך שניהם נתפסים בידי מאבטחים.
לאחר שהפגין רחמים על עכבר לעיני כריס הוא מסולק ואז חובר לארגון "ניבי העיט".
בארט עוזר בהמשך להוכיח את תרמיתו של סטינגריי, כששאר חבריו מתפרצים לפגישה.
דודג' ריקנברגר (מגולם בידי ג'ון צ'יהנגיר): דודג' הוא חבר בקוברה קאי שמשמש בין חבריו של "הוק" בארגון וחובר לו כדי לפגוע בבחורים חלשים יותר.
הוא מוצג בעונות 2 ו-3, בעיקר במלחמה בביתו של לרוסו, בה הוא נותן להוק לפגוע שנית בזרוע של דמיטרי.
עם זאת הוק מפתיע אותו ועובר צד, מכה אותו ומשחרר ממנו את דמיטרי כשהוא מובס.
הוא לא מופיע עוד וייתכן שעזב בעונה 4 לצד חברים רבים בארגון, שאולי סולדים מהדרך של כריס.
מיטץ' (מגולם בידי איידין מינקס): מיטץ' הוא חבר בקוברה קאי לצד חברו כריס שבהמשך נוטש ל"מיאגי דו".
הוא מקורב ל"הוק" ונמנה בין החברים הבולטים הפונים נגד ג'וני לאחר הקרבות בבית ספר.
לאחר שהוא מפסיד בדו-קרב לקיילר כריס מעיף אותו והוא חובר לארגון "ניבי העיט" של ג'וני.
ואולם בעונה החמישית הוא חוזר ל"קוברה קאי", לאחר שהוא שוחד בשוקולדים וסולד מחביריו שקוראים לו "נשימת פין".
כריס (מגולם בידי קליל איוורג'): במקור כריס היה חברו של מיטץ' ושניהם למדו בקוברה קאי, אך לאחר שהשחיתו את ביתו של דניאל החלה נטישה של מספר תלמידים ביניהם גם כריס.
הוא מפתח יריבות פנימית עם דמיטרי אך לבסוף לומדים לעבוד יחדיו.
אנשי קוברה קאי הורסים את החנות בה עבד ופוגעים בו לצד שאר חברי מיאגי דו.
בהמשך הוא חובר שנית למיטץ' ול"הוק" שערקו לארגון "ניבי העיט".
נתנאל (מגולם בידי נתנאל או): נתנאל הוא בחור קטן ממדים שערק מ"קוברה קאי" למיאגי דו.
במהלך ההשתוללות בבית הספר הוא נאבק מול בראט עד ששניהם מפונים בידי מאבטחים.
הוא היה האחראי על מתן הכספים לרפואת מיגל שנלקחים בידי "הוק" המכה אותו.
בהמשך הוא חובר שנית לבראט וגם ל"הוק" שערקו ל"ניבי העיט".
קאטר' (מגולם בידי סטפן ג'ונס): עבד של מערבל בטון המעניק את משאיתו לג'וני ולכריס כדי לאמן את הבחורים בסיבוב המלט.
סוני מיטשל (מגולמת בידי קתלין הוגן): המארחת של פסטיבל העמק השנתי.
סנדרה רובינסון (מגולמת בידי קים פילדס): אמה של איישה רובינסון.
מציגה כמה הנוכחות של בתה ב"קוברה קאי" שינתה אותה לטובה, זאת לאכזבת דניאל המנסה להציג את הרשעות שיש בקוברה קאי.
אמא של אלי (מגולמת בידי קתרין אוורי גריינג'ר): נראית בפלשבק בעודה מתלוננת על בריונים המציקים לבנה אלי "הוק" על השפה השסועה שלו ובית הספר מודיע שייטפל בזה.
גרהם (מגולם בידי אלכס קולינס): בחור בריטי היוצא עם כרמן דיאז אך למעשה מנסה להשליך אותה בשנייה הראשונה שהוא יוכל.
ג'וני שומע אותו ואומר לו להתנצל וכשהוא מסרב הוא מכניס לו מכות והוא מבטיח להתאייד משם.
פייפר (מגולמת בידי סלה אוסטריה): בחורה לסבית היוצאת עם מון במסיבה הגדולה להפתעתו הרעה של "הוק", שהיה החבר לשעבר של מון, אך הן נפרדות כעבור כמה שבועות.
בהמשך היא מצטרפת ל"קוברה קאי" להפתעת ג'וני שחשב שהיא תצטרף ל"ניבי העיט".
בתחרות היא מתמודדת מול סאם אך מפסידה בחצי הגמר.
מליסה (מגולמת בידי ג'ינה שו): אשה הנתקלת בג'וני בבר בעודו מחפש בחורות בפייסבוק.
בתוך השיחה איתה הוא שולח בטעות הודעה לאלי מיילס.
הם נהנים ושותים יחד אך כשג'וני עולה על גרהם הנכלולי הוא עוזב אותה.
אנוש נורוזי (מגולם בידי דן אחדות): סוכן מכירת קבוצות הפועל בסוכנות של דניאל.
הוא עובד מסור אך לאחר שהוא מותקף בידי ג'וני ולאחר שדניאל מתחיל לעסוק יותר מדי בארגון הקראטה שלו, אנוש מחליט לעזוב ולעבור לצפון הוליווד לחברה המתחרה של טום קול.
בהמשך הוא חוזר לסוכנות של דניאל, לאחר שהוא מסר מידע חיוני על קול ודניאל החליט להחזיר אותו למקומו.
הוא נקלע בבר לקטטה עם לואי לרוסו, לאחר שהוא יצא בלי להודיע לו עם אחותו.
היועצת בלאט (מגולמת בידי ארין בראדלי דנגר): יועצת התיכון בו למדו דניאל ואלי מיילס וכעת לומדים בו סאם ומיגל.
היא רגישה ביותר לאלימות לאחר התקרית בתיכון, אך חברי קוברה קאי מתעתעים בה שחברי מיאגי דו גורמים לכך.
נסטור (מגולם בידי ואז סאנצ'ס): מוכר בקניון ליד ביתו של ג'וני לורנס, בו הוא קונה בירות.
הוא לא היגייני ביותר, מוסר לג'וני פיצות בלי מפיות ובירות בלי לבקש תעודת זהות.
הוא מודיע לג'וני שעומדים לסגור אותו עקב העלאת שכר הדירה שלהם.
לין (מגולמת בידי סוזן גלאגר): הומלסית מקניון החשפנות שג'וני מבקש שתתלה שלטים לקוברה קאי.
היא נוטה להטריד אנשים בדרישה לכסף או מזון ובעטות סוברת שג'וני נמשך אליה.
היא גם מקבלת סיעוד איפה שרובי התנדב לאחר שנעצר ושם פוגשת את ג'וני.
היא מופיעה לזמן קצר גם בעונה רביעית.
רונדה (מגולמת בידי קרול קאבויה): המטפלת הסיעודית של סיד ויינברג, אך היא עזבה בעונה שלוש לאחר שכנראה סיד הטריד אותה.
ארמנד זרקריאן (מגולם בידי קן דוויטיאן): בעלים דירות עשיר שמשכיר דירות לאנשים שונים.
הוא בקשר טוב עם דניאל שמבקש ממנו דירה זולה לשכירות באזור ובתמורה הוא יעזור לו להיכנס לקאנטרי קלאב ממנו הוא הורחק.
דניאל מבקש לקנות את קניון החשפנות אך ארמנד חושד בו ומעלה את מחירי כל הדירות בשטח, לרבות אלה של "קוברה קאי" שזו תוכניתו של דניאל.
בעונה השנייה הוא מעלה את שכר הדירה של חדר ה"קוברה קאי" ולבסוף מגיע לסכום מתאים גם לג'וני.
ואולם הוא לוחץ ידיים מאחורי הגב עם כריס ומוסר לו את המפתחות.
דניאל ואשתו מבקשים ממנו שיעלה את מכיר הדירות כדי שיעיפו את כריס, אך כריס מביס את אחייניו החזקים ומאלץ אותו לסרב לבקשה.
רולאן זרקריאן (מגולם בידי אלקס הוף): בנו של ארמנד וחברו של אנטולי.
שניהם מתווכחים למי יש אבא יותר עשיר.
דריל (מגולם בידי קית' ארתור בולדן): חבר אפרו-אמריקאי בוועדת כל העמק לאליפות הקראטה.
הוא מעריץ את "קוברה קאי" מאחר שהם בעלי "שם רע לדוג'ו" ומצביע בעד החזרתם.
בנוסף על חבר בארגון הוא גם הכרוז של התחרויות הן בעונה ראשונה והן בעונה רביעית, שגם בה הוא מעודד את "קוברה קאי".
רון (מגולם בידי מאט לוויס): חבר בכיר בוועדת כל העמק לאליפות הקראטה.
למרות מחאתו של דניאל הוא נותן לג'וני להשמיע קולות בעד החזרת שם הארגון "קוברה קאי" לתחרות ולבסוף מכריע עם עוד חברים בעד החזרתו.
בתחרות בעונה הרביעית מביא את קארי אנדרווד לשיר, מה שמפתיע את הוועדה שהחליטה להדיח אותו.
שו (מגולמת בידי קארה אנמארי): האשה היחידה בוועדת כל העמק לאליפות הקראטה.
היא מבקשת מדניאל שיגלה רגישות לג'וני למרות היריבות ביניהם וטוענת שמאחר שכריס נפטר צריך לתת לאנשים כמו ג'וני הזדמנות חדשה להתקדם.
בהמשך טוענת שהקראטה צריך לפנות לקהלים חדשים כמו נשים.
ג'ורג' (מגולם בידי קורט יוה): חבר אסייתי-אמריקאי בוועדת כל העמק לאליפות הקראטה.
בניגוד לרוב חברי הארגון הוא תומך בעמדתו של דניאל שלא לאפשר ל"קוברה קאי" לשוב, אך הצבעתו נופלת.
בעונה הרביעית הוא "נאלץ" להצביע פה אחד על מספר תיקונים לתחרות.
קסנדר סטון (מגולם בידי טאלין צ'אט): מייצג את בית הספר של טופנגה בטורניר.
במהלך התחרות הוא מובס בידי מיגל ומפסיד בכבוד עם השתחוות למיגל.
פטריקה סטון (מגולמת בידי סוהיילה אל-אטר): אמו של קסנדר היושבת ליד אמנדה לרוסו בטורניר.
ג'נקינס (מגולמת בידי לינדה בוסטון): סגנית המנהלת בבית הספר נורת' הילס.
היא מצלצלת לשאנון קיין אך לרוב היא לא זמינה והיא פונה לג'וני להתלונן שבנו, רובי מעשן סמים בבית ספר.
ג'ודי (מגולמת בידי קיילי דלרה): לקוחה עשירה שג'וני מעמיס לה טלוויזיה אך ממקם אותה בצורה לא נכונה.
הם נקלעים לצעקות והוא בטעות קורה לה "כלבה", מה שגורם לפיטוריו מעבודתו.
בעונה השנייה היא מגיעה אליו בטעות לדייט עיוור ולאחר שיחה קצרה הם נזכרים איך הם הכירו ומבטלים את הדייט מייד.
אין לבלבל בינה לבין ג'ודי, חברתו של דניאל מניו ג'רזי.
שון פיין (מגולם בידי אוקה-אמה אקוארי): אסיר כהה העצור לצד רובי והוא וחבריו מתעללים בו עקב סיפור המאבק שלו ועקב היחסים שלו עם סאם.
לאחר שרובי מתקיף אותו והם פוגעים קשה אחד בשני הם נחקרים אך לאחר ששניהם לא מלשינים לסוהרים היחסים ביניהם נרגעים ובעונה הבאה שון אף מפנה את אחיו לעבר רובי שיעזור לו להתגונן.
הוא היה אמור לצאת בעונה הרביעית מהכלא, אך קיבל עוד חודש על תקיפת שומר קשוח.
רודני (מגולם בידי גרייסון ברי): בעל הדירה בה מתגוררים טורי, אמה ואחיה.
רודני מנסה לנצל את מרותו על טורי הנתונה למעקב צמוד והוא מאיים לפנות את אמה מהבית אם טורי לא תשלם לא בזמן.
עם זאת כריס תופס אותו בצד ומאיים לכרות את אצבעו, מה שגורם לו לוותר לטורי על כספי החודש.
דייוויד (מגולם בידי ג'סי קוב): קפטן אוניברסיטאות בתיכון המציק לג'ון כריס הצעיר אך כשכריס רואה שדייוויד מתעלל בבטסי הוא נלחם מולו ומנצח אותו.
היחס שלו ושל חבריו גורם לכריס להתגייס למלחמת וייטנאם.
בטסי (מגולת בידי אמילי מארי פאלמר): בטסי הייתה חברתו של דייוויד עד שהוכתה בידיו וניצלה בידי ג'ון כריס ומאז יצאה איתו.
לפני שהתגייס לצבא היא איחלה לו לשלום וקיוותה שייפגשו.
עם זאת התברר שהיא נהרגה בתאונת דרכים בפסדינה במשך המלחמה של כריס בווייטנאם וכריס מגלה על כך רק מעט לפני הקרב מול קפטן טרנר.
קוקו (מגולם בידי סת' קאמפ): כינויו של אחד מחבריו של כריס ושל טרי סילבר בווינטאם.
הוא היה מופקד על הנחת פצצה במבנה של הווייטקונג אך הם גילו על כך וקפטן טרנר ביקש מג'ון כריס לפוצץ את המבנה במחיר חיי קוקו.
הוא לא עשה זאת והוייטקונג תפסו אותם וירו במצחו של קוקו.
קפטן טרנר ראה בכריס את האחראי לכך והתייחס אליו בשנאה.
ייתכן שהתסרוקת של סילבר היא מחווה לחברו שנהרג.
קפטן טרנר (מגולם בידי טרי סרפיקו): הקפטן הקשה והאכזרי של כריס וסילבר במלחמת ווייטנאם שייתכן שלמד אצל הדרום-קיריאני האכזרי קים סון-וונג.
כשחולייתו נתפסה בידי הוייטקונג, הוא נבחר להילחם בידיהם בדו-קרב מול חייליו שמתוכם נבחר סילבר אך כריס הציל אותו והתנדב במקומו.
כשכריס גילה שקפטן טרנר הסתיר את מותה של חברתו הוא נלחם מולו קשה יותר.
אף על פי שתחילה נראה שקפטן טרנר גובר על כריס לבסוף כריס תקע לו שבב במבוק ברגלו והדף אותו לבור של נחשים ולבסוף זרק אותו למותו בבור, אף שהאמריקאים כבר הגיעו למחנה.
יחסו הנוקשה וחסר הרחמים של קפטן טרנר הפך את ג'ון כריס לקשה ואכזרי.
חברת המועצה רוברטס (מגולמת בידי זלה אברדופולוס): חברת המועצה היא מתנגדת ללימודי ואימוני קראטה המתנגדת לפתיחת הטורניר של העמק.
לאחר עדויותיהם של מיגל וסאם היא מתרצה לצד חבריה בפתיחה מחודשת של הטורניר.
די סניידר בתפקיד עצמו: ג'וני נכנס עם מיגל הנכה להופעה שלו, כשהוא סובר בטעות שמיגל חולה סרטן, כפי שג'וני טען למאבטח.
בשל כך הוא מקדיש למיגל את אחד משיריו ומצליח לגרום לרגליו לנוע שוב.
ונסה לרוסו (מגולמת בידי ג'וליה מאצ'יו): אחותו של לוסי לרוסו ובת-דודה של דניאל.
אף שמעולם לא למדה בצורה מסודרת היא מנסה לעזור לזוג לרוסו עם הבריונות של בנם, אך השאלות שלה את הזוג מפתיעות אותם ולבסוף אמנדה חוטפת לה את הדף כדי לראות מה כתבה, שם מתברר שהיא נכשלה במבחן דמיוני.
דבון לי (מגולמת בידי אונה או בריאן): בחורה קשוחה יתומה המצטרפת לארגון "ניבי העיט" כדי לתת לג'וני יריבה ראויה לתחרות.
חזקה מספיק לפגוע בבחורים והיא א-מינית להגדרתה, מה שמבלבל את ג'וני.
בתחרות היא מובסת בידי טורי.
היא מופיעה בעונה הבאה בתפקיד מתחרה יריבה לטורי, עליה טורי נאלצת להתאמן באכזריות בעידודה של קים דה-און, אך טורי מתקשה בכך.
בהמשך שניהן מתרגלות יחד ניסיון תקיפה של סנסאי יריב ומצליחות חלקית.
בטורניר העולמי לקראטה טורי נעלמת ודה-און מורה על דבון לי להילחם בסאם במקומה, אך למרות שיחוד השופט היא מפסידה לסאם.
בסיום דבון לי מאחדת כוחות עם טורי ונגד קוברה קאי.
קני פיין (מגולם בידי דאלאס דופרי יאנג): אחיו של שון ובנו של קצין המוצב בקטר.
קני סובל מהתעללות בבית ספר, בעיקר בידי אנתוני וחבריו ומגיע ל"קוברה קאי" בהמלצת אחיו כדי שרובי ייאמן אותו ויעזור לו להתגונן.
הוא מפתח מהירות ואוגר כעס מתפרץ, מה שמאפשר לו להכות ביריביו.
בבית ספר הוא עומד לפגוע באנטוני אך אז מורה מגיעה והוא נתפס, אף שהמורים רואים שהוא קורבן ומשעים את כל המטרידים שלו.
בתחרות הוא מתמודד מול רובי אך זה לא מגלה רחמים כלפיו ולבסוף פוצע את אפו.
כשהוא יוצא הוא מגלה את אנתוני שמתנצל אך קני מכה אותו קשה על היחס שעבר עד שרובי עוצר אותו.
בעונה הבאה קני הופך לבריון אגרסיבי הלומד לגלות מנהיגות נגד קיילר אך פוגע באנתוני דרך קבע, בועט בו באבובים לבריכה ובהמשך לצד קיילר שוטף את ראשו באסלה.
הוא מתמודד נגד הוק בתחרות העולמית וזוכה בה, אף שהוא הכה את הוק בצורה קשה שמונעת ממנו לנשום (בעצת סילבר).
לבסוף הוא מתמודד נגד חברי מיאגי דו המבקשים לחשוף את סילבר ובמאבק בועט ברובי וכמעט פוצע אותו, אך נבלם בידי מיגל.
ואולם כשהאמת על רמאותו של סילבר מגיעה הוא זורק על סילבר את חולצתו ועוזב, מבקש מרובי להיות לבד.
ליה (מגולמת בידי מילנה ריברו): תלמידה בכיתתו של קני ואנטוני המעמידה פנים שאכפת לה מאנטומי, אך בפועל היא מרחמת על היחס לקני.
קנדס (מגולמת בידי רבקה ליינס): דודתה העבריינית של טורי.
מגיעה להתעמת איתה ומאיימת עליה שאחרי שאחותה (אמה של טורי) תמות, היא תצטרך להביא את אחיה למשמורת אצלה מאחר שבית המשפט יתייחס לטענותיה, מה שייתן לה את כספי הקצבאות שלו.
טורי נלחצת ובעזרתה של אמנדה חוזרת ללימודים כדי למנוע מהצעד לקרות.
זאק (מגולם בידי ברוק דאנקן): אחד מחבריו הבריונים של אנתוני הנטפל לקני פיין.
הוא גם מעליב את אנתוני בכינוי "לפוסו", כשהוא לא מראה לא את יכולות הקראטה המשפחתיות שלו.
קארי אנדרווד בתפקיד עצמה: מופיעה ושרה בתחרות העמק, לאחר שמתברר שבעלה הוא מנוי בשיננית של מנהל הוועדה רון.
קים דה-און (מגולמת בידי אליסיה האנה-קים): נכדתו של קים סון-וונג, מורם של כריס וסילבר.
היא טסה לאמריקה מדרום קוריאה לבקשתו של סילבר וממונה לסנסאי ב"קוברה קאי", כדי לכבד את מורשתו של סבה.
היא אכזרית וקשוחה מאוד ומנסה להקשיח את הבחורים בארגון ובייחוד את טורי, אשר זכתה בטורניר כאלפוה (ללא ידיעה על הרמאות של השופט).
היא מוצגת כמתעמרת בה ומנסה להקשיח את רוחה, גם במחיר פגיעה בחבריה לארגון.
לאחר שטורי נעלמת מהטורניר הראשי מציעה דה-און ענישה קשה לטורי - הכאה בעמוד של אבן חיה, מה שגורם לטורי לדמם בתור לקח ואזהרה לקרבתה לרובי וחברי "מיאגי-דו".
היא גם משתתפת בקרב המאסף בו סילבר מובס.
לאחר שסילבר נכלא ייתכן שהיא תחזור בתור המנהיגה של "קוברה קאי".
קים סון-וונג (מגולם בפלאשבק בידי דון לי): המאסטר הדרום-קוריאני המנוח של קפטן טרנר, אותו לימד במהלך מלחמת וייטנאם ולאחריה לימד גם את כריס וסילבר וכן הוא סבה של קים דה-און.
במהלך מלחמת קוריאה החל לפתח שיטה שנויה במחלוקת ואכזרית של השיטה "Tang Soo Do", שיטה המכונה "דרך האגרוף" ובמרכזו פילוסופיה של: "להכות ראשון, להכות חזק ולא להפגין רחמים" - שיטות אשר הפכו לשיטות הרשמיות של קוברה קאי.
סון וונג היה היריב העיקרי של סאטו טוגוצ'י ושל מר מיאגי.
סון וונג לא נראה בסדרה (שמתרחשת לאחר מותו) אלא רק בפלאשבק של כריס בעודו צעיר.
היאן וו (מגולם בידי ג'ק הואנג): היאן הוא סנסאי ב"קוברה קאי" שהגיע עם קים דה-און מדרום קוריאה לשמש כמאמן לחברי קוברה קאי של סילבר.
הוא מוצג בתור אומן קשוח ויהיר המתרגל את שיטות "דרך האגרוף" של דה-און.
כאשר ג'וני לורנס וצ'וזן מגיעים להילחם בסילבר הוא נלחם בהם בעוצמה ומתברר להם שהוא משתווה להם, אף שיחדיו הם מצליחים להכניע אותו.
בביתו של סילבר הוא אחד הסאנסיי שמגיעים לחסל את ג'וני אך הוא נבלם ברגע האחרון בידי מייק בארנס.
סנסיי אודל (מגולם בידי טיירון וודלי): אחד הסנסאי השכירים של דה-און שהגיע מדרום קוריה לשמש כמאמן בקוברה קאי.
הוא משמש לאימונם של קני וקיילר הנכשלים בתחילה, כאשר קני מצליח לבסוף להסיח את אודל בידי קיילר כדי לפגוע בו ולזכות בנקודה.
לאחר שג'וני, מייק וצ'וזן מגיעים לביתו של סילבר הוא אחד הסנסאי שתוקפים את ג'וני, אך הוא נפגע מג'וני בפריסת זרתו.
הקטור סלזאר (מגולם בידי לואיס רוברטו גוסמן): אביו המנוכר של מיגל וגרושה של כרמן, אשר הגיע למקסיקו מאקוודור, לאחר שהתעשר בדרך לא חוקית.
הוא כלל לא מודע למיגל והחליט לעזוב את כרמן ורוז בעודו נשוי לאשה נוספת עם בנה.
מיגל עוקב אחריו בעונה 5 ומוצא אותו לצד אשתו ובנו המאומץ ומיגל מציל את חייו כשהתפרץ לכביש, מה שגורם להקטור לגמול לו באירוח בביתו ובהמשך מציג לו את ארגון התחרויות התת-קרקעי שבשליטתו.
עם זאת כשג'וני ורובי מגיעים ללא הודעה בחולצות מטעות של "FBI", הקטור חושד במיגל וכמעט חונק אותו אך לאחר בדיקה במכשירו הוא נרגע ומתנצל.
בהמשך הוא משתכר ובלילה עם מיגל מודה שאיננו מתחרט על מעשיו בדרך לעושר, גם במחיר של פגיעה במשפחתו מה שגורם למיגל לעזוב בצער.
ג'ואנה (מגולמת בידי רייצ'ל קרסון-בגלי): אמה של אמנדה ודודתה של ג'סיקה.
מתגוררת באוהיו וגרושה מאז ילדותה של אמנדה.
אליזבת' (אן) רוני (מגולמת בידי סאני מברי): אליזבת היא יריבה ותיקה של ג'סיקה, אשר מוזכרת בסרט השלישי כשחברה של ג'סיקה עוזב אותה לטובת אליזבת', אף שבהמשך קשר זה נותק.
אליזבת' למדה בתיכון גם עם אמנדה וזוכרות לה תקרית עם מחבט, עליו היא מחפשת נקמה.
היא נראית בקוברה קאי בפאב כשג'סיקה ואמנדה לצד סאם ואנתוני מחליטים לעזוב כשחברותיה של אליזבת' מגיעות לקטטה בפאב.
בעוד אליזבת' מוכנה להכות את אמנדה כדי לנקום היא נחבטת בהפתעה בידי סאם והחבורה בורחת.
גונתר בראון (מגולם בידי קרסטן נורגור): הנציג הגרמני של טורניר הקראטה.
הוא מוצג כאובייקטיבי לשני הדוג'ואים המתחרים ומתיידד עם ג'וני לורנס, איתו הוא מוצא קשר משותף עקב אהדה לסרטי רוקי.
לבסוף הוא נותן לשתי הקבוצות לעלות לטורניר.
גבריאל (מגולם בידי אוון הרן): עבריין קשוח בכלא לצד כריס.
בתחילה הוא מנסה לפגוע בכריס, דורש את הג'לי שלו ומכנה אותו בגנאי "סנסאי", אך הוא אינו מודע שכריס מנסה לעבוד על הפסיכולוגית של הכלא בניסיון להיראות ידידותי.
לאחר ששיטה זו נכשלת לכריס הוא מתחבר לעברו ורואה בדמותו הצעירה פוגעת בבריונים שסביבו "ללא רחמים" והדבר גורם לו להחזיר מלחמה לחבורה של גבריאל.
כשהוא מביס את גבריאל הוא מודיע לו שעכשיו הוא יעבוד איתו וייתן את הג'לי שלו.
בהמשך גבריאל לכאורה דוקר בסכין את כריס וגורם לו לדמם, אך מתברר שהוא דקר ג'לי חבוי כדי שכריס יועבר לחדר ניתוח ובכך עזר לו להימלט.
ד"ר אמילי פולסון (מגולמת בידי טרייסי בונר): הפסיכיאטרית של הכלא בו קריס נמצא.
בתחילה הוא מנסה לעבוד עליה שהוא השתנה לאדם רגוע אך היא מסרבת להמליץ על שחרורו והוא עובד איתה על זכרונות מעברו בהם נפגש עם דמויות שונות שהובילו אותו למצבו, מה שנותן לו כוח להתגבר על העבריינים סביבו.
לבסוף הוא מצליח לגנוב את כרטיסה ולהימלט מהכלא, תוך זיוף מותו.
קראטה קיד היא סדרת הנפשה אמריקאית, שמבוססת על זיכיון בעל אותו שם, אשר שודרה במקור ברשת NBC בין ספטמבר לדצמבר 1989.
הסדרה שודרה במקביל לסרט השלישי בזיכיון, "קראטה קיד 3", כאשר היא מלווה את גיבורי הסרטים, דניאל לרוסו ומר מיאגי (בדיבוב ג'ואי דדיו ורוברט איטו בהתאמה) בתוספת דמות חדשה - טאקי טמוראי (בדיבוב ג'סיקה קאוויה).
במקור הסדרה הייתה אמורה לכלול 86 פרקים שיתפרסו במספר עונות, אך לבסוף הוחלט לבטל אותה לאחר עונה אחת בעלת 13 פרקים באורך 23 דקות.
הסדרה הייתה זמינה באייטונס ובשירות נטפליקס עד 2018.
בסדרה זו דניאל לרוסו ומר מיאגי מגיעים לאוקינאווה, האזור בו גדל מיאגי ואליו חזרו שניהם בסרט השני בזיכיון.
בסדרה הם מנסים להחזיר מקדש בודהיסטי קסום שנגנב מאוקינאווה ולאורך הסדרה עוברים במקומות רבים ונלחמים בנבלים שגנבו אתרים מהמקדש.
ג'ואי דדיו – דניאל לרוסו
רוברט איטו – מר מיאגי
ג'סיקה קאוויה – טאקי טמוראי
קראון סידני , מכונה גם וואן ברנגרו (One Barangaroo), הוא גורד שחקים בברנגרו, סידני, אוסטרליה.
הוא נבנה על ידי קראון ריזורטס וכולל בעיקר מלון, דירות מגורים וקזינו.
הוא תוכנן על ידי וילקינסון אייר, גובהו 271.3 מטרים ובו 75 קומות, מה שהופך אותו לבניין הגבוה ביותר בסידני ולבניין הרביעי בגובהו באוסטרליה.
הבנייה החלה באוקטובר 2016, והושלמה בדצמבר 2020.
מתוך קטע בחיבור של פלוטרכוס, ניתן להחשיב זאת כמסקנה די בטוחה שקראטיפוס היה סופר אתונאי, שזמן כתיבתו בין ההיסטוריונים תוקידידס וקסנופון, וכי חיבורו המשיך את התיאור של תוקידידס מהנקודה בה הוא נעצר (410 לפנה"ס) ועד לקרב קנידוס (394 לפנה"ס).
בספרות העתיקה יש רק שלוש או ארבע התייחסויות אליו, וחשיבותו נובעת מכך שהוא זוהה על ידי כמה חוקרים עם מחבר הפרגמנט ההיסטורי שפורסם מתוך הפפירוסים מאוקסירינכוס (שנמצאו באוקסירינכוס במצרים) וידוע בשם הלניקה מאוקסירינכוס.
קראטה במשחקים האולימפיים נערכו לראשונה, ובפעם היחידה, במסגרת אולימפית באולימפיאדת טוקיו (2020).
קראטה במשחקים התקיימו בשתי קטגוריות: קומיטה וקאטה.
בתחרות הקומיטה התחרו שישים מתחרים מרחבי העולם, לעומת עשרים בלבד שהתחרו בתחרות הקאטה.
בשתי הקטגוריות התחרות קבוצות גברים וקבוצות נשים.
עוד בשנות ה-70 ניסה ז'אק דלקורט להביא להצבעות בוועד האולימפי את אישור משחקי הקראטה במשחקים האולימפיים.
בשנת 2009, בהצבעה שערך הוועד האולימפי הבינלאומי, קראטה לא קיבל את הרוב הדרוש של שני שלישים על מנת להפוך את הענף לספורט אולימפי.
בחודש ספטמבר 2015 נכלל הקראטה ברשימת הענפים המועמדים להיחשב כספורט אולימפי יחד עם בייסבול, סופטבול, סקייטבורדינג, גלישת גלים, וטיפוס צוקים.
תחרות הקראטה האולימפית העמידה שמונה מדליות זהב: שש לתחרות הקומיטה (עם שלוש קטגוריות משקל לכל מין) ושתיים לתחרות הקאטה (אחת לכל מין).
קראטה קיד: הגדולים מכולם הוא סרט אמנויות לחימה אמריקאי שיצא לאקרנים ב-30 במאי 2025. הסרט, אשר מבוים על ידי ג'ונתן אנטוויסל, הוא הסרט השישי בזיכיון סרטי קראטה קיד.
בסרט מככבים בין היתר ג'קי צ'אן וראלף מאצ'יו אשר מגלמים את אותם הדמויות שהם גילמו בסרטים הקודמים בזיכיון, וכמו גם בן וואנג בתפקיד הראשי, וג'ושוע ג'קסון, סיידי סטנלי, מינג-נה ון, אראמיס נייט, וויאט אולף.
עלילת הסרט מתמקדת בנער סיני שעובר לחוף המזרחי של ארצות הברית על מנת ללמוד אמנויות לחימה.
ג'קי צ'אן בתפקיד מר האן
ראלף מאצ'יו בתפקיד דניאל לארוסו
בן וואנג בתפקיד לי פונג
שונט רנה וילסון בתפקיד גברת מורגן
בנוסף ישחקו בסרט גם סיידי סטנלי, מינג-נה ון, ארמיס נייט, ויאט אולף, דני מקברייד וג'ניפר-לין כריסטי.
בעקבות הצלחת סרט הרימייק של קראטה קיד משנת 2010, זמן קצר לאחר יציאתו לאקרנים הוכרז שיופק לו סרט המשך, כאשר באותה העת ג'יידן סמית', טראג'י פ.
הנסון וג'קי צ'אן היו אמורים לשחק שוב את אותם התפקידים גם בסרט ההמשך.
ברק אייזנר היה אמור להתחיל לביים את סרט ההמשך באפריל 2014. עד לאותו המועד נכתבו שתי טיוטות לתסריט אפשרי לסרט על ידי צמד הכותבים איתן רייף, סיירוס ווריס, וזאק פן.
אייזנר בחר לבסוף לנטוש את הפרויקט שלושה חודשים לאחר מכן.
בהמשך ג'רמיה פרידמן וניק פאלמר נשכרו לכתוב תסריט חדש לסרט ההמשך.
בספטמבר 2022 אושר שסרט עלילתי חדש בזיכיון נמצא בשלבי פיתוח, אשר תואר כ"חזרה לזיכיון המקורי של קראטה קיד".
בנובמבר 2023 הוכרז שג'ונתן אנטוויסל יביים את הסרט, וכי התסריט לסרט נכתב על ידי רוב ליבר.
שלב הצילומים החל במונטריאול שבקנדה ב-1 באפריל 2024, והסתיים ב-3 ביוני 2024.
קראון פלאזה היא רשת רב-לאומית של מלונות יוקרה שבסיסה בבריטניה הפועלת בכ-100 מדינות ברחבי העולם ומפעילה יותר מ-400 מלונות עם כ-110,000 חדרים בסך הכל.
היא פונה לשוק העסקים, הפנאי והתיירות, עם מלונות הממוקמים בדרך כלל במרכזי ערים, אתרי נופש, עיירות חוף או ליד שדות תעופה גדולים.
המותג הוא חלק ממשפחת המותגים של קבוצת אינטרקונטיננטל (IHG), הכוללת גם את הרשתות "אינטרקונטיננטל", ו"הולידיי אין".
רשת מלונות "הולידיי אין קראון פלאזה" נוסדה בשנת 1983 כמותג ספין אוף יוקרתי, של מותג האחות "הולידיי אין".
המלון הראשון של "הולידיי אין קראון פלאזה" נפתח באותה שנה ברוקוויל, מרילנד.
בשנת 1988, תאגיד "Bass PLC" (כיום קבוצת אינטרקונטיננטל) רכשה את "Holiday Corporation" (חברת האם של "הולידיי אין") ובשנת 1998 שונה שם המותג ל"קראון פלאזה".
המיתוג מחדש נעשה במסגרת ארגון מחדש של מותגי המלונות של הקבוצה, כך שרשת "אינטרקונטיננטל" מדורגות כמלונות דה-לוקס, מלונות "קראון פלאזה" מדורגים ב-5 כוכבים, ויתר המלונות במותגי "הולידיי-אין" מדורגים ב-3–4 כוכבים.
בשנת 1999, "קראון פלאזה" פתחה את המלון האירופי הראשון שלה, במדיירה, פורטוגל.
בשנת 1998, מלונות "הולידיי-אין קראון פלאזה" בישראל שינו את שמם ועברו לפעול תחת המותג "קראון פלאזה", כמו בשאר העולם.
במרץ 2006 חתמה חברת "מלונות אפריקה ישראל" על הסכם לשכירת 13 קומות במגדל המרובע במרכז עזריאלי.
בסך כל הפעילה הרשת שישה מלונות בישראל באותה תקופה.
לאחר שינוי בעלות בקבוצת "מלונות אפריקה ישראל" החליטה החברה לוותר על המותג "קראון פלזה" והחלה להשתמש במותג משלה "ורט" עבור המלונות בים המלח, באילת ובירושלים.
נכון ל-2025 מלונות הרשת בישראל כוללים את:
מלון קראון פלזה חיפה (נמצא בבעלות משה מנו).
מלון קראון פלאזה בנמל התעופה סינגפור צ'נגי, נבחר למלון שדה התעופה הטוב בעולם שבע פעמים (2020–2025, ו-2022 עד 2024) על ידי המגזין Skytrax.
מלון קראון פלאזה ליד נמל התעופה ליברפול ג'ון לנון הוא בניין הטרמינל של נמל התעופה הישן של העיר ליברפול, שנבנה בשנות ה-30 של המאה ה-20 והיה בשימוש עד 1986. עקב מאפייני האר דקו הבולטים שלו הובילו הוא סווג כמבנה מורשת, שופץ, ולאחר מכן הוסב למלון.
מלון קראון פלאזה קופנהגן טאוורס הוא המלון הראשון בדנמרק שמייצר את כל החשמל שלו ממקורות מתחדשים, כולל פאנלים סולאריים ומשאבות חימום וקירור גיאותרמיות.
האופניים הנייחים שלו מחוברים לגנרטורים, המספקים חשמל למלון.
קראולי ברודקאסט אנליסיס (Crowley Broadcast Analysis) הוא מכון מחקר בברזיל המפרסם מצעדי מוזיקה בברזיל מאז 1992. המצעדים מבוססים על נתוני איירפליי מ-250 תחנות רדיו ברחבי ברזיל.
כיום, היא גם מייבאת את נתוניה למשרד הגבייה וההפצה המרכזי ואיגוד תעשיית ההקלטות הברזילאי.
בעבר, החברה ייבאה את נתוניה לבילבורד ברזיל .
בין מצעדי המוזיקה שהמכון מפרסם:
מצעד 10 שירי הפופ הלאומיים
מצעד 10 שירי הפופ הבין-לאומיים
מצעד 10 שירי הפופ/רוק הלאומיים
מצעד 10 שירי הפאנק/מוזיקה שחורה
קראטאש (בטורקית: Karataş) היא שכונה באיזמיר, טורקיה, בתחומי הרובע המרכזי קונאק.
לשכונה אין גבול או מעמד רשמיים, והיא נמשכת לאורך המפרץ הקטן בעל אותו שם (מפרץ קראטאש, Karataş Koyu) במפרץ איזמיר.
שטחה תואם בקירוב את תחומי השכונה (mahalle) הרשמית הנקראת טורגוט רייס.
התושבים, שבהם מפותחת מאוד גאוות השכונה (גאוות יחידה), נוהגים גם כיום להצהיר שהם גרים בקראטאש.
קראטאש היא החלק של איזמיר שבו התרכזה באופן היסטורי אוכלוסיית היהודים בעיר, במיוחד בני המעמד הבינוני והגבוה.
בתקופה העות'מאנית מרבית היהודים העניים התרכזו בדרך כלל בשכונת מזארליכבאשי (בטורקית: Mezarlıkbaşı) או סביב רחוב חַבְּרַה (בטורקית: Havra Sokağı, בתרגום מילולי: רחוב בית הכנסת) – שתיהן באזור או בסביבת אזור השוק קמרלטי – או שהיו מפוזרים ברחבי העיר.
גם כיום קראטאש היא האזור באיזמיר שבו חיים מרבית בני הקהילה היהודית של העיר.
יהודי איזמיר, כמו מרבית יהדות טורקיה, הם ברובם המכריע ספרדים, על אף קיומה המתמשך של קהילה יהודית רומניוטית באנטוליה עוד מימי קדם, וכן גלי הגירה מצומצמים של יהודים אשכנזים אל תחומי האימפריה העות'מאנית (בדרך כלל כפליטים מהרדיפות במרכז אירופה) בתקופות שונות.
ראשיתה של קהילה יהודית מאורגנת באיזמיר העות'מאנית נעוצה בגירוש ספרד בשנת 1492, אף שכמעט ודאי שלא הייתה הגירה ישירה ומידית מספרד לעיר איזמיר עצמה.
קיומה של קהילה יהודית באיזמיר מתועד ברישומי המפקדים הפרובינציאליים העות'מאניים משנת 1605, שמקורם בסלוניקי.
עם זאת, האוכלוסייה היהודית היציבה של העיר גדלה במהירות והגיעה לכ-7,000 נפש בשנת 1631, ולכ-15,000 בשנת 1675 – בסמוך להכרזתו של שבתי צבי על עצמו כמשיח, אירוע שזרע בקהילה משבר עמוק וקרע מתמשך.
היהודים, שהתיישבו בתחילה באזור השוק קמרלטי של היום ופעלו בשילוב עם האוכלוסייה הכללית של איזמיר העות'מאנית, החלו מהמאה ה-19 לבחור יותר ויותר להתגורר בסביבה ה"נופשית" של קראטאש, לאחר שהאזור נפתח רשמית לבנייה למגורים ב-1865.
תולדותיה של הקהילה היהודית באיזמיר התאפיינו בדרך כלל ביציבות, על אף הטלטלות שעברו על טורקיה.
על פי דו"ח בריטי מ-1856 שהוגש לשר המלחמה, חיו אז באיזמיר כ-17,000 יהודים, ומאחר שנהנו מן החירות היחסית ומן החסינות מפני דיכוי, מספרם הלך וגדל במהירות.
לפי רולסטון, "יהודי סמירנה" היה בדרך כלל גבוה, כמעט תמיד בהיר שיער, לעיתים קרובות כחול עיניים, בעל אף ישר ועור בהיר.
אולם כל עלבון שסבל היווני מידי הטורקי, כך לפי הדו"ח, היה מועבר על ידו אל היהודי, ובעתות התלהבות דתית – כמו חג פסחא היווני – היה מסוכן ליהודי להיראות סמוך לרובע היווני.
בית הכנסת בית ישראל הוא בית הכנסת הגדול בעיר, ו"בית החולים קראטאש" (Karataş Hastanesi; מכונה גם Yahudi Hastanesi, "בית החולים היהודי"), שבבעלות קרן יהודית ומופעל על ידה, עדיין פעילים.
בתים ישנים רבים בקראטאש אבדו בשריפות ובהרס.
אסנסור (בטורקית: Asansör, בתרגום מילולי: המעלית), שנבנה בשנת 1907 על ידי איש עסקים בשם נססים (נסים) לוי כדי לאפשר עלייה נוחה מן הרצועה החופית אל החלק הגבוה של השכונה המופרד מן החוף במצוק תלול, הוא אחד מסמליה הבולטים של קראטאש, וכן מסמליה של איזמיר כולה.
הרחוב שבו נמצא אסנסור נקרא על שמו של הזמר-יוצר דריו מורנו, לזכרו; מורנו קנה שם בית לאמו והתגורר בו בשלבים הראשונים של קריירת הזמר שלו.
קראטוס (ביוונית עתיקה: Κράτος; פירוש מילולי: "כוח") הוא דמות בדיונית של אנטי-גיבור והגיבור הראשי בסדרת משחקי הווידאו "God of War" מאת אולפני סנטה מוניקה.
הסדרה שואבת השראה תחילה מן המיתולוגיה היוונית ובהמשך מן המיתולוגיה הנורדית.
קראטוס הופיע לראשונה במשחק "God of War" משנת 2005, הצלחתו הובילה לפיתוחם של שמונה משחקים נוספים שבהם הוא משמש כדמות הראשית.
בנוסף, הופיע קראטוס כשחקן המרכזי בשתי סדרות קומיקס בזיכיון (בשנים 2010 ו-2018–2021), וכן בשלושה רומנים המבוססים על עלילותיהם של שלושה מהמשחקים.
את דמותו של קראטוס דיבב טרנס סי.
קרסון בתקופת "העידן היווני" של הסדרה (2005–2013), ואילו בעידן הנורדי, החל משנת 2018, מדבב אותו כריסטופר ג'אדג', שנטל את התפקיד במקומו.
אנטוני דל ריו דיבב את דמותו של קראטוס בצעירותו בפלשבקים המופיעים במשחק "God of War: Ghost of Sparta" (2010).
בעיבוד הטלוויזיוני העתידי בלייב אקשן עתיד לגלם את הדמות השחקן ראיין הרסט.
במהלך העידן היווני של הסדרה מתואר קראטוס כלוחם ספרטני הנודע בכינוי "הרוח מספרטה", לאחר שאל המלחמה ארס – מי שהיה בעבר המנטור שלו – מרמה אותו וגורם לו לרצוח את אשתו ואת בתו.
קראטוס נוקם את מות משפחתו, הורג את ארס והופך בעצמו לאל המלחמה החדש.
בהמשך מתגלה כי הוא בנו של זאוס, אשר לבסוף בוגד בו.
קראטוס יוצא לשורה של מסעות בניסיון למנוע אסונות או לשנות את גורלו, ומוצג לרוב כדמות טראגית.
נושא הנקמה עומד במרכז העידן היווני, כאשר המשחקים מתמקדים במוצאו של קראטוס ובמערכות יחסיו עם משפחתו ועם האלים האולימפיים.
בעידן הנורדי מוצג קראטוס כמי שמנסה לרסן את זעמו וללמוד כיצד להיות אב ומורה לבנו, אטריאוס, שלו הוא מסייע להבין ולהשלים עם טבעו האלוהי.
במהלך מסעם המשותף נאבקים קראטוס ואטריאוס ביצורים ובאלים מן המיתולוגיה הנורדית, מה שמוביל בסופו של דבר לקרב ראגנארוק.
נושא הגאולה תופס מקום מרכזי בעידן זה: קראטוס משלים עם אלוהותו, ולבסוף הופך לאל המלחמה הנורדי ומאמץ אידיאלים של תקווה.
זיכיון "God of War" נחשב לאחד ממותגי הדגל של מותג הפלייסטיישן, וקראטוס הוא מן הדמויות המזוהות והפופולריות ביותר עמה.
הדמות זכתה לשבחים רבים מצד מבקרי משחקי הווידאו והפכה לאייקון תרבותי בתחום, ואף הופיעה בהופעות אורח במשחקים שאינם חלק מן הסדרה.
הופעתו של כריסטופר ג'אדג' כקראטוס בשני המשחקים הנורדיים זכתה להערכה רבה ולפרסים ומועמדויות רבות.
בעת עיצוב דמותו של קראטוס, יוצר "God of War" (2005) ומנהל הפיתוח של המשחק, דייוויד ג'אפה, ביקש ליצור דמות אכזרית למראה שאינה מזכירה גיבור יווני מסורתי.
ג'אפה רצה שקראטוס יהיה אינדיבידואליסטי, ולכן נמנע מהלבשתו בשריון קלאסי.
שימוש בדמות עם מסכה מלאה אושר תחילה, אך הרעיון נזנח משום שהעיצוב נתפס כ"חסר נשמה" וללא "אישיות מוגדרת".
בין העיצובים המוקדמים נכללו רעיונות לא-שגרתיים, כגון קראטוס הנושא תינוק על גבו, לצד מודלים עתירי פרטים כמו שיער ארוך ואלמנטים שונים.
מי שהיה אחראי בפועל לעיצוב הדמות היה צ'ארלי ון, מנהל הפיתוח החזותי של "God of War" (2005) ושל "God of War II".
ון סיפר כי העיצוב הושפע מסרטים בעלי מוטיבים דומים ומתרבות פופולרית.
רעיונות מרכזיים לדמות נרשמו על מפיות במסעדה, לאחר ששכח את מחברת הרישומים שלו, ובמסגרת זו הציע לראשונה את רעיון הלהבים המחוברים בשרשראות כפולות – אלמנט שהפך לסימן ההיכר של קראטוס.
הבחירה בלהבים אלה נבעה מרצון להדגיש את אופיו החייתי של קראטוס, תוך שמירה על מערכת קרב זורמת.
ון דמיין את הלהבים מופעלים בו-זמנית, נזרקים באיזון שבין פראיות לדיוק.
ג'אפה תיאר את התוצאה הסופית כך:
ון העניק לקראטוס את מאפיינו הבולט ביותר – עור אפרפר – מהלך עלילתי שהוביל לכינויו "הרוח מספרטה".
מאפיינים ייחודיים נוספים כוללים צלקת מעל עינו הימנית וקעקוע אדום רחב המשתרע מן העין השמאלית, מקיף את פלג גופו השמאלי ומסתיים בכתפו השמאלית.
הקעקוע נועד במקור להיות כחול, אך שונה לאדום בשלבים מאוחרים של ההפקה.
על פי עלילת הסדרה, הצלקת נגרמה לבסוף ממפגש ילדות עם ארס, ואילו הקעקוע הוא מחווה לאחיו המנוח, דימוס, שנשא סימני לידה דומים.
במהלך העידן היווני חלו שינויים נוספים במראה הדמות, ובהם שריון אלוהי זמני כאשר קראטוס משמש כאל המלחמה, צלקת בבטן, פריטי שריון מחזקי-יכולות כגון מגן הכתף "גיזת הזהב" ב-"God of War II", וכן נעלי הרמס ב-"God of War III".
לפי תסריט מוקדם, גובהו של קראטוס עמד על 2.13 מטר, אולם בדיקות אנימציה והשוואות שנערכו מאוחר יותר הראו כי קראטוס בעידן היווני מתנשא לגובה של כ-2.34 מטר, ואילו גרסתו הנורדית נמוכה יותר ועומדת על כ-1.94 מטר – ומשקלו כ-110 ק"ג.
במהלך פיתוח המשחק "God of War" (2018) הוענק לקראטוס מראה נורדי, לרבות זקן מלא והחלפת נשקו המרכזי בגרזן קסום, מתוך רצון לעגן את הקרבות בתחושה מציאותית יותר.
בנוסף, לראשונה בסדרה, ניתן היה לשנות ולשדרג שלושה חלקי שריון שונים – אלמנט המזוהה עם משחקי תפקידים.
במשחקים היווניים ניתן לשנות את מראהו של קראטוס במצבי בונוס: השלמת המשחק ברמות קושי מסוימות ובמצבי אתגר פותחת תלבושות מיוחדות.
חלקן הוצעו גם כתוכן בלעדי בהזמנה מוקדמת או דרך חנות PlayStation Store.
המשחק "God of War III" כולל שלוש תלבושות המבוססות על סקיצות מוקדמות של הדמות.
רבות מן התלבושות תואמות את רוח העלילה, אך אחרות נושאות אופי הומוריסטי או פארודי – כגון התלבושת הנשית "אתנה" ו"תפוד המלחמה" (Spud of War).
שמו של קראטוס נבחר בשלב מאוחר יחסית בפיתוח המשחק הראשון, לאחר שהדמות כבר עוצבה.
היוצרים לא היו מודעים לקיומו של הטיטאן המיתולוגי קראטוס המופיע במיתוס "פרומתאוס הכבול", והשם נבחר במקרה מן המילה היוונית שפירושה "כוח" – שהדמות המיתולוגית מגלמת.
מעצב המשחקים סטיג אסמוסן כינה זאת "טעות משמחת", וציין כי הן הדמות במשחק והן הדמות במיתוס הן בבחינת "כלי משחק" של כוחות גדולים מהן.
החוקר זוראן יובאנוביץ' מאוניברסיטת קליפורניה בלונג ביץ' ציין כי בעוד קראטוס המיתולוגי ידוע בעיקר בכבילת פרומתאוס, ב-"God of War II" דווקא קראטוס משחרר אותו.
חוקרת התרבות הקלאסית סילביה חמלבסקי טוענת כי דמותו של קראטוס שואבת השראה רחבה מגיבורים מיתולוגיים נוספים – בהם פרסאוס, תזאוס ואכילס – אך ההשפעה החזקה ביותר היא של הרקולס, המופיע במשחק "God of War III" ומתגלה כאחיו-למחצה של קראטוס.
ביחס לאתחול המחודש שבוצע לזיכיון עם פיתוחו של "God of War" (2018), אמר במאי המשחק קורי ברלוג כי קראטוס נדרש לשבור את מעגל האלימות שלו וללמוד לשלוט בזעמו.
לדבריו, החלטות שגויות רבות שקיבל בעבר הובילו לחורבן האולימפוס, והוא ביקש לבחון מה יקרה אם קראטוס יקבל החלטה נכונה.
הולדת בנו של ברלוג השפיעה על שינוי כיוון הדמות, וכן שימשה השראה גם סדרת טלוויזיה בזיכיון "מלחמת הכוכבים" בלייב אקשן שבוטלה מאז.
הקשר בין קראטוס לבנו עומד בלב המשחק, וברלוג הסביר: בהתייחסו ל מבית מארוול קומיקס, אמר:
השחקן כריסטופר ג'אדג', הידוע בעיקר מגילום דמותו של טילק בסדרה "סטארגייט SG-1", החליף את טרנס סי.
קרסון – שדיבב את קראטוס מאז המשחק הראשון – כמדבב הדמות ב-"God of War" (2018).
קרסון התייחס לשינוי ואמר כי "סוני בחרה בכיוון חדש".
ברלוג הסביר כי במשחקים הקודמים ניתן היה להפריד בין דיבוב ללכידת תנועה, אך בסגנון הצילום החדש נדרש שחקן שממדיו הפיזיים קרובים יותר לאלה של קראטוס, במיוחד לצורך עבודה משותפת עם השחקן הצעיר סאני סולג'יק, שגילם את אטריאוס.
גובהו הנמוך יחסית של קרסון הקשה על כך, ואילו ג'אדג' – שגובהו כ-1.91 מטר ובעל מבנה גוף אתלטי – התאים יותר לתפקיד.
ג'אדג' קיבל את התפקיד כהזדמנות להעניק לדמות פרשנות חדשה, חקר את הופעותיה הקודמות אך בחר שלא לחקות את קרסון, מתוך הבנה שהאולפן פונה לדרך יצירתית שונה.
לקראת תחילת העבודה על "God of War: Ragnarök", ג'אדג' שקל לפרוש מן הפרויקט לאחר שנודע לו כי אריק ויליאמס יביים את ההמשך.
עם זאת, ברלוג – ששימש מפיק ומנהל קריאייטיב – שכנע אותו ביכולתו של ויליאמס, וג'אדג' אישר בדיעבד את בחירתו להישאר לאחר תחילת העבודה.
לאורך הסדרה, קראטוס מוצג כאנטי-גיבור, הנוקט לעיתים קרובות בפעולות מוסריות מפוקפקות.
סיפור הרקע שלו נפרש בהדרגה במספר יצירות: ילדותו של קראטוס נחשפת במשחק "God of War: Ghost of Sparta", ואילו לידת בתו מתוארת בסדרת הקומיקס "God of War" (2010–2011).
ב-"Ghost of Sparta" מתגלה כי האורקל מדלפי ניבאה שחורבן האולימפוס לא יבוא מידי הטיטאנים – שנכלאו לאחר המלחמה הגדולה – אלא מידי לוחם בן-תמותה המסומן בסימן מיוחד.
זאוס, אתנה וארס האמינו כי מדובר בדימוס, אחיו הצעיר של קראטוס, בשל סימן הלידה החריג שנשא.
בעקבות זאת, ארס ואתנה קטעו את אימוניהם של קראטוס ודימוס בילדותם בספרטה וחטפו את דימוס.
קראטוס ניסה לעצור את ארס, אך נהדף באלימות ונותרה בו צלקת מעל עינו הימנית.
דימוס נלקח אל ממלכת המוות, שם נכלא ועונה במשך שנים רבות בידי אל המוות תנטוס.
משוכנע שאחיו מת, קראטוס קעקע על גופו קעקוע אדום זהה לסימן הלידה של דיימוס, כמחווה לזכרו.
בפלשבקים בסדרת הקומיקס שכתב מרב וולפמן (2010–2011), מתואר כיצד קראטוס פגש את אשתו ליסנדרה, ולשניים נולדה בת בשם קליופה.
עם לידתה לקתה קליופה במגפה קשה.
כדי להציל את חיי בתו, הוטלה על קראטוס משימה למצוא את אמברוסיית אסקלפיוס – שיקוי בעל סגולות ריפוי קסומות.
חמישה אלים ערכו התערבות ביניהם, כאשר כל אחד בחר לו אלוף שייצא לחפש את האמברוסיה; אלופו של ארס היה קראטוס.
קראטוס גבר על כל המכשולים, ובהם גם אלופו של האדס – הנסיך הברברי אלריק, שלימים נודע כמלך הברברים – ובכך הצליח להציל את בתו.
מפלשבקים במשחק "God of War" מתברר כי קראטוס הפך לקפטן הצעיר ביותר בצבא ספרטה – עובדה המתוארת גם בסדרת הקומיקס (2010–2011) – אך היה אחוז תאוות כוח.
כאשר עמד בפני תבוסה מוחלטת בקרב מול מלך הברברים וצבאו, קראטוס זעק לעזרתו של ארס.
בתמורה, הוענקו לו להבי הכאוס, והוא השמיד את אויביו והפך למשרתו העיוור של ארס, כשהוא טובח במאות בשמו.
במהלך מסע הרג עקוב-מדם, רימה ארס את קראטוס וגרם לו לרצוח את ליסנדרה וקאליופה בתוך מקדש המוקדש לאתנה – מבלי שקראטוס ידע כי משפחתו נמצאת במקום.
הזוועה ניתקה אותו מלהט הקרב, והוא התנער משירותו של ארס.
כאשר המקדש עלה באש, קיללה אורקל מקומית את קראטוס וגזרה עליו לשאת לעד את "סימן מעשהו הנורא" – אפר משפחתו, שדבק בעורו והפך אותו לחיוור כליל.
מכאן זכה לכינוי "הרוח מספרטה".
התעלות, שלשלאות אולמיפוס ו-God of War (2005)
ב-"God of War: Ascension" מתגלה כי לאחר שקראטוס הפר את שבועת הדם שלו לארס, הוא נכלא ועונה בידי שלוש האריניות.
שומר השבועה אורקוס מסייע לקראטוס להתגבר עליהן ולהורגן.
עם זאת, כדי להשתחרר לחלוטין משבועתו לארס, נאלץ קראטוס להרוג גם את אורקוס עצמו – לבקשתו של האחרון, שביקש חירות דומה.
אף שהשתחרר מן השבועה, הוצפו תודעתו של קראטוס בזיכרונות רצח משפחתו.
בעקבות זאת נשבע לשרת את יתר האלים, בתקווה שימחלו לו, ימחקו את זיכרונותיו ויקלו על סיוטי עברו – אך עשה זאת תוך מרדנות גלויה.
ב-"God of War: Chains of Olympus" מגלה קראטוס חוסר רצון לסייע לאלים לאחר חטיפתו של הליוס, ואף נוטש אותם כאשר פרספונה מציעה לו הזדמנות להתאחד מחדש עם בתו קליופה.
הוא נאלץ לחזור בו מהחלטתו כאשר פרספונה משתמשת באטלס בניסיון להשמיד את העולם – וכתוצאה מכך גם את רוחה של קליופה.
מתוך ידיעה שהתערבותו תציל את קליופה אך תנתק אותו ממשפחתו לנצח, קראטוס המריר הורג את פרספונה, כולא את אטלס ומשחרר את הליוס.
עד לאירועי "God of War" (2005), שירת קראטוס את האלים במשך עשר שנים, אך מאס בשירותו ובסיוטים הבלתי פוסקים.
הוא מתעמת עם פטרוניתו, אתנה, שמייעצת לו כי האלים ימחלו לו על חטאיו אם יהרוג את ארס המשתולל.
ממניעים אנוכיים, הוא מסכים פעם נוספת.
לאחר מציאת תיבת פנדורה והשימוש בה, מצליח קראטוס במשימתו.
אף ששוחרר מהשפעתו של ארס – ובכלל זה מאחיזתו בלהבי הכאוס – ונמחל לו, סיוטיו לא נעלמו.
מיואש וחסר סיפוק, מנסה קראטוס לשים קץ לחייו, אך אתנה מצילה אותו ומובילה אותו לאולימפוס.
שם מוענקים לו להבי אתנה וכס אל המלחמה החדש.
סדרת הקומיקס (2010–2011) מתארת את חיפושו של קראטוס אחר אמברוסיית אסקלפיוס, מתוך כוונה להשמידה ולמנוע מחסידי ארס להחיות את אדונם לשעבר.
קראטוס גובר על אויבים רבים, ובהם טיטאן הכאוס גיגס, ולבסוף משמיד את האמברוסיה.
ב-"God of War: Ghost of Sparta", בעודו נרדף בידי חזיונות עברו האנושי וחרף עצתה של אתנה, יוצא קראטוס למסע למציאת אמו קליסטו בעיר אטלנטיס.
קליסטו מנסה לחשוף את זהות אביו של קראטוס, אך הופכת בניגוד לרצונה למפלצת, וקראטוס נאלץ להרגה.
בטרם מותה, היא מורה לו לחפש את אחיו, דימוס, בספרטה.
בהמשך, משחרר קראטוס את הטיטאן טרה ממאסרו, מעשה המביא לחורבן אטלנטיס ומעורר את חמתו של פוסידון.
בספרטה לומד קראטוס כי דימוס מוחזק בממלכת המוות.
הוא משחרר אותו, אך דימוס מגלה עוינות כלפי אחיו, והשניים נאבקים עד שתנטוס תוקף את דימוס.
קראטוס מציל את אחיו והשניים חוברים יחד לקרב נגד אל המוות.
בשלב זה מבין תנטוס כי ארס, אתנה וזאוס בחרו בספרטני הלא-נכון – זה היה קראטוס שהיה אמור להיחטף, והסימן היה הקעקוע האדום שלו ועורו הלבן מאפר משפחתו.
תנטוס הורג את דימוס, וקראטוס בתגובה הורג אותו.
קראטוס שב לאולימפוס, אחוז זעם כלפי האלים.
ב-"God of War: Betrayal" האלים האחרים מחרימים את קראטוס, והוא מחליט להוביל את צבא ספרטה לכיבוש יוון.
הוא מואשם לשווא ברצח ארגוס והורג את קריקס, בנו של הרמס, לאחר שזה מתערב בחיפושו אחר הרוצח האמיתי שמצליח להימלט.
קראטוס מצטרף לצבא ספרטה ברודוס במטרה להמיט חורבן.
זאוס מחליש אותו ומרמה אותו להכניס את כוחותיו האלוהיים ללהב האולימפוס – שבו משתמש זאוס כדי להרוג אותו.
בעודו גוסס, קראטוס נשבע לנקום בזאוס.
הוא נופל לשאול אך ניצל בידי גאיה, שהוגלתה לטרטרוס יחד עם יתר הטיטאנים לאחר המלחמה הגדולה הראשונה.
גאיה ואחיה מבקשים את מותו של זאוס, וקראטוס, מונע בזעם על הבגידה, מסכים לסייע להם.
הוא נשלח לחפש את אחיות הגורל, המסוגלות להשיבו לרגע בגידתו של זאוס.
בדרכו, קראטוס הופך לנחוש וחסר רחמים: הוא פוצע טיטאן, הורג גיבורים יווניים ללא היסוס ומקריב שני מלומדים כדי להשיב לעצמו את כוחותיו האלוהיים.
שלוש אחיות הגורל נהרגות כאשר הן מתנגדות לו.
קראטוס מתעמת עם זאוס ומוכן להורגו, אך אתנה מתערבת ומקריבה את עצמה למענו – ורק אז מגלה קראטוס חרטה.
אתנה הגוססת מגלה לו כי זאוס הוא אביו, אמת שזאוס הסתיר כדי למנוע חזרה על מה שעשה לאביו קרונוס.
קראטוס דוחה כל קשר משפחתי ונשבע להשמיד את זאוס ואת האולימפוס.
בעידודה של גאיה, הוא משתמש בכוחות הגורל כדי להשיב את הטיטאנים מן העבר ולפלוש עמם להר האולימפוס.
קראטוס הורג את פוסידון, אך גאיה נוטשת אותו לאחר שכשל בעימותו הראשון עם זאוס.
לכוד בשאול ונבגד בידי האלים והטיטאנים כאחד, לומד קראטוס מרוחה של אתנה – המספקת לו גם את להבי הגלות – כי עליו למצוא את להבת האולימפוס, המפתח להבסת זאוס.
במסעו הוא רוצח טיטאנים ואלים, ומתעלם מאזהרות קורבנותיו.
קראטוס מגלה כי פנדורה היא המפתח להרגעת הלהבה ולהגעה אל תיבת פנדורה, בתוכה כלואה הלהבה.
הוא מפתח כלפיה רגשות אבהיים, והיא מזכירה לו את בתו קליופה.
קראטוס מנסה למנוע מפנדורה להקריב את עצמה, אך לבסוף נאלץ לאפשר זאת כאשר היא קובעת שאין חלופה אחרת.
זאוס מתגרה בפנדורה ומביא אותה להקרבה, בטענה שקראטוס יפנה לה עורף כפי שהפנה עורף למשפחתו – דבר שמצית את זעמו של קראטוס.
מתגלה כי התיבה ריקה, וקראטוס משתולל מזעם לנוכח לעגו של זאוס.
לאחר קרב נוסף, גאיה מתערבת ומנסה להרוג את שניהם.
קראטוס משמיד את גאיה ומביס לכאורה את זאוס, שחוזר כרוח ותוקף אותו.
קראטוס נסוג אל תוך נפשו, סולח לעצמו על חטאי עברו בעזרתה של פנדורה, והיא אומרת לו שהתקווה תציל אותו.
קראטוס קם, משמיד את זאוס בקלות, ומתעמת עם אתנה הדורשת ממנו להשיב את כוח התקווה – תכולת התיבה.
במעשה אלטרואיסטי, קראטוס מסרב, מצהיר שנקמתו תמה, ומשפד את עצמו בלהב האולימפוס, ובכך מפזר את כוח התקווה בעולם לטובת האנושות.
אתנה, מאוכזבת, מסירה את הלהב ועוזבת.
בסצנה שאחרי הכתוביות נראה שובל דם המוביל מן הלהב, ומקום הימצאו של קראטוס נותר בלתי ידוע.
עשרות שנים לאחר אירועי "God of War III", קראטוס, ששרד את מותו לכאורה בעקבות שחרור כוח התקווה ביוון, מגיע לסקנדינביה הקדומה ולממלכה הנורדית מידגארד.
שם הוא מוליד בן בשם אטריאוס, שאינו מודע לטבעו האלוהי.
קראטוס זונח את הלהבים הכפולים שלו – סמל לעברו האלים – ומאמץ כלי נשק חדש: גרזן הלווייתן, שהיה שייך לאשתו השנייה ואמו של אטריאוס, לאופיי (המכונה "פיי" בפיו של קראטוס), שנפטרה זמן קצר קודם לכן.
משאלתה האחרונה של פיי הייתה שאפרה יפוזר בפסגה הגבוהה ביותר של תשע הממלכות.
בדרכם לפסגת מידגארד לומדים קראטוס ואטריאוס ממימיר כי הפסגה הגבוהה ביותר מצויה למעשה ביוטונהיים.
במהלך המסע מתעמת עמם האל האֵייסירי בלדור, אחיו של תור.
בניו של תור, מגני ומודי, מסייעים לבלדור אך נהרגים בידי קראטוס ואטריאוס.
לאחר הקרב נופל אטריאוס למשכב; על מנת לרפאו נאלץ קראטוס לשוב ולהשתמש בכלי נשקו הישן – להבי הכאוס – שכן גרזן הלווייתן, המבוסס על נזקי כפור, חסר תועלת בממלכת הלהיים.
בעת השגת הלהבים מופיעה רוחה של אתנה ומתגרה בו.
קראטוס נוסע להלהיים, הורג את הטרול השומר על הממלכה, ומשיג את התרופה הדרושה.
לאחר ריפויו של אטריאוס מגלה לו קראטוס כי הוא אל.
השניים מקבלים סיוע ממכשפה, שמתבררת בהמשך כפריה – אלת ואניר ואמו של בלדור – שהטילה עליו כישוף אלמוות.
הכישוף מגן על בלדור אך שולל ממנו כל תחושה פיזית, דבר שמוביל לשנאתו כלפי אמו.
קראטוס ובלדור מתעמתים לבסוף בקרב שבמהלכו נשבר הכישוף.
קראטוס מחליט לחוס על בלדור, אך כאשר זה מנסה להרוג את פריה, קראטוס נאלץ להורגו.
פריה נשבעת לנקום בקראטוס ולועגת לו על כך שלא חשף בפני אטריאוס את עברו האפל.
בעקבות זאת מחליט קראטוס לספר לבנו כי הרג את אלי יוון, ובהם גם את אביו זאוס – שדמותו הופיעה לו כאשליה בהלהיים – אך מדגיש שעליהם ללמוד מן העבר ולא לחזור על טעויותיו.
השניים מגיעים ליוטונהיים, שם מתגלה כי פיי הייתה ענקית, וכי אטריאוס הוא בן לאלים ולענקים גם יחד.
עוד נחשף כי פיי ביקשה לקרוא לבנם לוקי, אך קראטוס העדיף את השם אטריאוס – על שמו של לוחם ספרטני מכובד.
הענקים מכנים את קראטוס בשם "פארבאוטי".
עם חזרתם למידגארד מתחיל פימבולווינטר, ולאחר שנת לילה בבית המשפחה חווה אטריאוס חזון שבו תור מגיע אליהם בתום התקופה.
שלוש שנים לאחר מכן מתעמתים קראטוס, אטריאוס ומימיר עם אודין, אבי האלים, ועם תור.
קראטוס נלחם בתור, ולאחר הקרב יוצאים השלושה למסע בין תשע הממלכות בניסיון למנוע את ראגנארוק.
במהלך מסעם מתעמתת עמם פריה הצמאה לנקמה, אך בהמשך הם מתפייסים.
משהתברר כי אין דרך למנוע את ראגנארוק, מאחדים קראטוס, אטריאוס ובעלי בריתם את הממלכות למלחמה כוללת נגד אסגארד.
קראטוס נלחם בתור פעם נוספת; תור מסרב להרוג את קראטוס, ואודין הורג אותו בתגובה.
קראטוס, אטריאוס, מימיר ופריה מתעמתים עם אודין ומביסים אותו, בעוד אסגארד חרבה.
בשובם למידגארד מחליט אטריאוס, כעת בזהותו כלוקי, לצאת למסע למציאת הענקים שנותרו ונפרד מאביו.
קראטוס מגלה כי ייעודו הוא להפוך לאל נערץ.
יחד עם פרייה ומימיר הוא מתחיל בשיקום הממלכות ובהשבת השלום.
בחבילת ההרחבה "Valhalla" מתגלה כי פריה, כעת מלכת הממלכות, הציעה לקראטוס להצטרף למועצתה כאל המלחמה הנורדי החדש, לאחר שטיר ויתר על התפקיד.
קראטוס מהסס בשל זיכרונותיו בעידן היווני.
קראטוס ומימיר מקבלים הזמנה אנונימית לוולהאלה, שמתבררת כיוזמתו של טיר – במטרה שקראטוס יתמודד עם עברו ויסלח לעצמו.
לאחר סדרת ניסיונות בוואלהלה, קראטוס משלים עם עברו, מקבל את מושב אל המלחמה הנורדי ומאמץ את אידיאל התקווה.
משחקי וידאו מחוץ לזיכיון God of War
גרסאותיו היוונית והנורדית של קראטוס הופיעו כדמויות ניתנות למשחק, כדמויות אורח וכפריטי לבוש במספר משחקי פלייסטיישן מחוץ לסדרת "God of War".
ב-21 באוגוסט 2008 יצאה גרסת קראטוס היווני, יחד עם אלות הכאוס, כדמות להורדה במשחק "Hot Shots Golf: Out of Bounds".
כבונוס להזמנה מוקדמת של "LittleBigPlanet" דרך "GameStop" קיבלו הלקוחות סקין Sackboy בדמות קראטוס, לצד סקינים של מדוזה ומינוטאור, וכן מדבקות וירטואליות בהשראת "God of War".
תכנים אלה הופצו למכירה נפרדת ב-26 בינואר 2009. קראטוס הופיע גם כדמות אורחת ב-"Soulcalibur: Broken Destiny" משנת 2009.
לרגל יום השנה העשירי לזיכיון, הופיע קראטוס כבוס סודי בגרסאות הפלייסטיישן 3, פלייסטיישן 4 ופלייסטיישן ויטה של המשחק "Shovel Knight", שיצאו ב-21 באפריל 2015. הופעתו הבאה הייתה במשחק "LittleBigPlanet 3" כסקין Sackboy נוספת בדמות "Fear Kratos", לצד תלבושות Sackboy של זאוס, הרקולס, פוסידון ואתנה, וכן תלבושת של האדס לדמות Toggle.
הדבר חפף ליציאתו של God of War III Remastered לפלייסטיישן 4 ביולי 2015. תלבושת של קראטוס ועיטורים ייחודיים ל-"God of War" נכללו במהדורת Crafted Edition של "Tearaway Unfolded", שיצאה ב-8 בספטמבר 2015 לפלייסטיישן 4. טרנס סי.
קרסון שב לדבב את קראטוס בהופעות אורח אלו, למעט משחקים שבהם קראטוס מופיע כסקין בלבד, וכן ב-"Shovel Knight", שבו הדיאלוג מוצג כטקסט בלבד.
במשחק ההשקה של פלייסטיישן 5, "Astro's Playroom" (2020), הכולל מחוות רבות להיסטוריה של פלייסטיישן, נראים שני רובוטים מחופשים לקראטוס הנורדי ולבנו אטריאוס כשהם משחזרים סצנה מ-"God of War" (2018) שבה השניים שטים בסירה.
קראטוס הוזכר גם בהמשך, "Astro Bot" (2024).
שריון בהשראת הופעתו הנורדית של קראטוס ניתן להשגה במהדורת "גרסת הבמאי" של "Ghost of Tsushima", שיצאה ב-20 באוגוסט 2021 לפלייסטיישן 4 ו-5.
סקינים של קראטוס הנורדי, אטריאוס ופרייה, וכן אמוטים לכל אחת מהדמויות, יצאו עבור "Sackboy: A Big Adventure" ב-9 בנובמבר 2022, ביום יציאתו של "God of War: Ragnarök".
סט שריון בהשראת קראטוס הנורדי נוסף למשחק "Destiny 2" במסגרת "Lightfall – Season of the Deep" ב-23 במאי 2023. הסט יועד למחלקת הטיטאן וכלל את הקעקוע האדום והאזורייה האפורה של קראטוס, לצד מהלך סיום מיוחד המדמה את להבי הכאוס.
גרסתו היוונית של קראטוס זכתה גם לפרודיה בזיכיון "משפחת סימפסון", שם הופיע כ-"God of Wharf" בשלט פרסומת למסעדת מרק צדפות במשחק "The Simpsons Game".
עיבוד קולנועי בלייב אקשן למשחק "God of War" הראשון הוכרז בשנת 2005. במהלך שלב הפרה פרודקשן הוחלפו תסריטאים, והפרויקט נתקע במשך שנים בגיהנום פיתוחי.
לאחר יציאתו של "God of War" (2018) החלו שמועות על עיבוד אפשרי למשחק זה, אולם במאי 2021 מסר דובר מטעם "סוני" כי לא מצוי בפיתוח סרט המבוסס על הזיכיון.
במאי שלאחר מכן הוכרז כי במקום זאת נמצא עיבוד טלוויזיוני בפיתוח עבור שירות הזרמת המדיה "פריים וידאו" שתתמקד בעידן הנורדי ותתחיל באירועי המשחק משנת 2018. בסדרה זו יגולם קראטוס על ידי ראיין הרסט, שגילם את תור במשחק ההמשך, "Ragnarök".
פארודיה על גרסתו היוונית של קראטוס הופיעה גם בדוכן "Guts of War II: Entrails of Intestinox" – פרודיה על תערוכת E3 – בפרק "The Food Wife" מ"משפחת סימפסון".
גרסתו היוונית זכתה לפארודיות נוספות בסדרת ההנפשה "רובוט צ'יקן" מבית Adult Swim; הופעתו הראשונה הייתה בעונה 5, פרק 15, "The Core, The Thief, His Wife and Her Lover", שבו מוצג עד לאן ירחיק קראטוס (בדיבובו של בריאן אוסטין גרין) על מנת לאסוף כדורי דם.
בהמשך שיתפה "סוני" פעולה עם הסדרה עבור יצירת פרסומת פארודית עבור "PlayStation All-Stars Battle Royale".
קראטוס הנורדי, בדיבובו של כריסטופר ג'אדג', הופיע גם בהופעת קמע בסדרת האנתולוגיה "Secret Level" מבית "פריים וידאו", בפרק הסיום של העונה הראשונה שעלה לשירות ב-17 בדצמבר 2024.
קראטוס הוא הדמות המרכזית בעיבודים ספרותיים למשחקי הסדרה.
בארלוג כתבו רומנים המבוססים על אירועי המשחקים ומרחיבים את עלילתם.
דמותו של קראטוס זכתה לקבלה חיובית נרחבת בפרסומי משחקי וידאו.
מגזינים שונים, ובהם "Guinness World Records Gamer's Edition", תיארו אותו כאחת הדמויות הגדולות והאייקוניות ביותר בתולדות משחקי הווידאו.
אלכס נבארו מ-"GameSpot" הגדיר את קראטוס היווני כ"אנטי-גיבור מעורר הזדהות" וכדמות קשוחה במיוחד, וציין כי חרף אופיו הבלתי-מתפשר, יש בו מידה של חביבות; עם זאת, הוסיף כי התפתחות העלילה האיטית בשלבי המשחק הראשונים אינה מספקת לשחקן הבנה עמוקה של הדמות.
אתר "" כלל את קראטוס ברשימת "25 הדמויות החדשות הטובות ביותר של העשור", וציין כי אף שבתחילה נדמה כטיפוס גנרי, בהמשך מתגלה דמותו כ"כוח טבע בלתי-ניתן לעצירה" וכאדם שבור וטרגי.
על רקע הדיונים שהתקיימו באותה תקופה על עיבוד קולנועי לזיכיון, הן ג'סי שידין מ-"IGN" והן מריסה מליסה מ-"UGO Networks" טענו כי קראטוס הוא דמות הראויה לסרט משלה.
בשנת 2012 כתב ג'סטין אמירחאני מ-"Complex" כי לקראטוס היו הופעות האורח הטובות ביותר במשחקי קרב, ואילו בשנת 2023 ציינה אותו דריאה אוולן כאחת מדמויות משחקי הווידאו ה"קשוחות ביותר" בכל הזמנים.
גם כלי הנשק המזוהים עמו, להבי הכאוס, צוינו בידי לאנס קרטלי מ-"GameSpot" כאחד מכלי הנשק ה"קשוחים ביותר" בהיסטוריה של משחקי הווידאו.
איוון סוליץ' מ-"IGN" תיאר את קראטוס כ"ברוטלי, חסר רחמים ופראי", וציין כי המניע המרכזי שלו בעידן היווני הוא נקמה וכי "כל מה שהוא חפץ בו הוא הרג"; לדבריו, עם התקדמות המשחק השחקן מתחיל גם לאהוב וגם לשנוא את קראטוס.
פטריק שו מ-"GamePro" כתב כי "נפילתו הטרגית של קראטוס ועלייתו האכזרית לפסגות הר האולימפוס" הן שהפכו את "God of War" המקורי לבלתי-נשכח.